**Στην παρουσία του Προέδρου ΚΟΑ ολοκληρώθηκαν οι αγώνες**

**GRAND PRIX OF CYPRUS SPORTING & COMPAK**

Στην παρουσία του Προέδρου του Κυπριακού Οργανισμού Αθλητισμού Ανδρέα Μιχαηλίδη ολοκληρώθηκαν οι αγώνες του GRAND PRIX OF CYPRUS SPORTING & COMPAK, που φιλοξενήθηκαν στο Διεθνές Σκοπευτήριο Λεμεσού από τις 31 Μαρτίου μέχρι 3 Απριλίου 2022. Ο κ. Μιχαηλίδης παρέστη στην τελετή έναρξης και λήξης των αγώνων και έκαμε τις απονομές στους νικητές.

Ο Πρόεδρος του ΚΟΑ στη διάρκεια των αγώνων είχε την ευκαιρία να συνομιλήσει με τον Πρόεδρο της FITASC Ζιάν Φρανσουά Παλίγκας, καθώς και με τους αξιωματούχους της κυπριακής σκοποβολής, τονίζοντας τη σταθερή στήριξη του Οργανισμού.

Νικητής των αγώνων ήταν ο Λεύκιος Μιλτιάδους, ο οποίος μετά από ισοβαθμία 197/200 με τους Larsson Marcus από την Σουηδία και τον Ιάσωνα Τζιοβάνη προχώρησε σε αγώνα μπαράζ και με 23/25 εξασφάλισε την πρώτη θέση. Δεύτερος ο Larsson Marcus με 22/25 και τρίτος ο Ιάσωνας Τζιοβάνη 20/25.